ભારત રત્નના નિયમો મુજબ સામાન્ય રીતે આ માટેની પસંદગી ભારતના વડા પ્રધાન કરે છે અને રાષ્ટ્રપતિને નિવેદન કરે છે. દર વર્ષે વધુમાં વધુ ત્રણ ભારત રત્ન ખિતાબો આપી શકાય એવી જોગવાઈ છે. અલબત્ત, અમુક વષોર્માં કોઈનેય આ ખિતાબ ન અપાયું હોય એવુંય બન્યું છે. જુલાઈ ૧૮૭૭થી જાન્યુઆરી ૧૯૮૦ દરમ્યાન જાણે ટેમ્પરરી આ ખિતાબ સસ્પેન્ડ કરી દેવાયો હોય એમ કોઈ ખિતાબ નહોતો અપાયો. એવું જ કંઈક છેલ્લાં પાંચ વર્ષમાં બન્યું હતું. ૨૦૦૮માં પ્રખ્યાત શાસ્ત્રીય ગાયક પંડિત ભીમસેન જોશીને ભારત રત્ન અવૉર્ડ અપાયો એ પછી છેક ૨૦૧૩માં ક્રિકેટર સચિન તેન્ડુલકર અને સાયન્ટિસ્ટ સી.એન.આર. રાવની ભારત રત્ન માટે પસંદગી કરાઈ.